Държавен вестник, бр. 46, 2022 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  46
отразяват при изработването на задание за 
проектиране.
(4) При съществено изменение на съществу­
ващата пътна мрежа, произтекло от изпълнена 
процедура по чл. 2, ал. 1, т. 1, 4 и 6, може 
да не се извършва оценка на въздействието 
върху пътната безопасност.
(5) Оценката на въздействието върху път­
ната безопасност е с обхват и съдържание 
съгласно приложение № 2.
Чл. 8. (1) Администрацията, управляваща 
пътя, организира планирането и възлагането 
на оценка на въздействието върху пътната 
безопасност.
(2) Оценката се извършва от експертни 
екипи, в чийто състав участва поне един 
одитор по пътна безопасност. 
Чл. 9. Администрацията, управляваща 
пътя, уведомява ежегодно, до 15 февруари, 
Държавна агенция „Безопасност на движени­
ето по пътищата“ за изпълнените процедури 
по този раздел за предходната година. 
Раздел III
Одит за пътна безопасност
Чл. 10. (1) Одит за пътна безопасност е 
независима, подробна, систематична провер­
ка за техническа безопасност на проектните 
характеристики на пътната инфраструктура, 
неразделна част от процеса на инвестици­
онното є проектиране, строителство и екс­
плоатация, и се извършва задължително на 
следните етапи:
1. преди съгласуване и одобряване на 
идейния проект;
2. преди съгласуване и одобряване на 
техническия/работния проект;
3. непосредствено след подписване на 
констативния акт по чл. 176, ал. 1 от Закона 
за устройство на територията;
4. при началната експлоатация на пътя.
(2) Одитът за пътната безопасност за­
вършва с доклад, който е неразделна част 
от инвестиционния проект.
(3) На одит за пътна безопасност подлежат 
проектите за ново строителство, реконструк­
ция и основен ремонт на пътища.
Чл. 11. (1) В одита за пътна безопасност се 
посочват проектните елементи, които могат 
да се окажат критични за безопасността.
(2) Одитът има за цел намаляване на 
вероятността за възникване на пътнотранс­
портни произшествия чрез идентифициране 
на потенциално опасни пътни участъци и 
проектни характеристики и предписване на 
мерки за тяхното отстраняване.
Чл. 12. (1) Одит за пътна безопасност се 
извършва от един или повече одитори по 
пътна безопасност. 
(2) Участници в одитния процес са:
1. администрацията, управляваща пътя;
2. проектантът; 
3. одиторът или одиторите по пътна без­
опасност.
Чл. 13. (1) Одиторът представя на админи­
страцията, управляваща пътя, одитен доклад 
по образец съгласно приложение № 3.
(2) Одитният доклад съдържа:
1. кратко описание на проекта;
2. етап на проекта;
3. детайлно аргументирано описание на 
установените недостатъци на проекта по отно­
шение на осигуряване на пътна безопасност, 
в случай че има такива;
4. детайлно аргументирано описание на 
мерките за отстраняване на констатираните 
недостатъци;
5. копия на чертежите, използвани по 
време на одита, и списък на проверените 
документи, заверявани по реда на чл. 36е, 
ал. 2 от Закона за пътищата;
6. попълнени въпросници по образец съ­
гласно приложение № 4;
7. заключителна част.
Чл. 14. Одитният доклад и решението по 
чл. 22, ал. 1 са неразделна част от инвести­
ционния проект.
Чл. 15. Администрацията, управляваща 
пътя, уведомява ежегодно, до 15 февруари, 
председателя на Държавна агенция „Без­
опасност на движението по пътищата“ за 
изпълнените процедури по чл. 10, ал. 1 за 
предходната година.
Раздел IV
Възлагане, извършване и приключване на 
одит за пътна безопасност
Чл. 16. (1) Изпълнението на одит за пътна 
безопасност се възлага от администрация­
та, управляваща пътя, на физически и/или 
юридически лица. 
(2) В екипа на юридическите лица за 
изпълнение на одит за пътна безопасност 
участва физическо лице, вписано в регистъ­
ра по чл. 36з1, ал. 1 от Закона за пътищата.
Чл. 17. Одитор по пътна безопасност не 
може да участва в друго качество при пла­
нирането, проектирането, строителството 
или дейности по поддържане по време на 
експлоатацията на съответния инфраструк­
турен проект.
Чл. 18. Администрацията, управляваща 
пътя, изработва задание за одит за пътна 
безопасност.
Чл. 19. (1) Одиторът извършва проверки и 
докладва само за проблеми, свързани с път­
ната безопасност на инвестиционния проект, 
и не извършва проверки за съответствието 
на проекта по отношение на други критерии, 
различни от пътната безопасност. 
(2) Минималният обхват на одита включва 
обследване на елементите, посочени в при­
ложение № 5.